Source: http://pongracz.hu/hu/szakteruletek/
Timestamp: 2017-10-22 06:09:29
Document Index: 22757492

Matched Legal Cases: ['bíróság ', 'bíróság ', 'bíróság ', 'Bíróság ', 'Bíróság ', 'Bíróság ']

﻿ dr. Pongrácz Judit egyéni ügyvéd – Szakterületek
A polgári ügyekkel foglalkozó iroda vezetője: dr. Pongrácz Judit ügyvéd
+36 20 438 5763
© 2009 dr. Pongrácz Judit egyéni ügyvéd
Székhely: 1114 Budapest, Himfy u. 7. fsz. 1.
a Móricz Zsigmond körtérnél
Nyilvántartva a Budapesti Ügyvédi Kamara által
a 17144 névjegyzékszám alatt.
Adószám: 53705242-1-43
Jelenleg itt van: Szakterületek
Dr. Pongrácz Judit egyéni ügyvéd az alábbi szolgáltatásokat nyújtja:
Ingatlanokkal kapcsolatos jogügyletek a konzultációtól az okiratszerkesztésen át az ingatlan-nyilvántartási (földhivatali) ügyintézésig. (adásvételi-, bérleti-, életjáradéki-, tartási-, ráépítési-, házassági vagyonjogi-, ajándékozási, vegyes szerződések, elővásárlási, visszavásárlási, csere, vételi opciós szerződések, jelzálog-, ingatlanközvetítői-, ingatlanüzemeltetési, ingatlanon haszonélvezetet, telki szolgalmi jogot alapító szerződések, termőföld adásvételi, haszonbérleti szerződések, ingatlan átruházásokhoz kapcsolódó meghatalmazások szerkesztése, ellenjegyzése stb.)
Ellenjegyzés, földhivatali eljárásban jogi képviselet, jogi tanácsadás, jogi véleményezés.
Elbirtoklással kapcsolatos megállapodások szerkesztése, ellenjegyzése, földhivatali jogi képviselet, elbirtoklással kapcsolatos bíróság előtti peres képviselet.
Birtokvédelmi ügyek: jegyzői birtokvédelem iránti kérelem, illetve jogorvoslati peres képviselet, birtokvédelmi peres képviselet.
Telekalakítási szerződések szerkesztése, ellenjegyzése, teljes körű ügyintézése.
Közös tulajdon megszüntetésére irányuló megállapodások szerkesztése, ellenjegyzése, vita esetén bíróság előtti peres képviselet közös tulajdon megszüntetése iránt.
Társasházak, lakásszövetkezetek alapítása, így társasházi alapító okirat, lakásszövetkezeti alapszabályok készítése, módosítása, jogi képviselet ellátása építésügyi hatóságok és más hatóságok előtt, ingatlan- és cég-nyilvántartásbeli átjegyzése.
Tanácsadás a vagyonátruházás során felmerülő adó- és illetékfizetési kötelezettségekkel, illetékkedvezményekkel és mentességekkel kapcsolatosan. Társasházak, lakásszövetkezetek képviselete, társasházi alapító okiratok, lakásszövetkezeti alapszabályok készítése, ingatlan- és cég-nyilvántartásbeli átjegyzése.
Valamennyi cégforma (közkereseti-; betéti-; korlátolt felelősségű-; részvény-; nonprofit társaságok, egyéni cégek) alapítását, módosításait, (társasági szerződések, alapszabályok, alapító okiratok, taggyűlési, közgyűlési határozatok, elfogadó nyilatkozatok, aláírás minták, jegyzőkönyvek, üzletrész adásvételi- és részvény-átruházási szerződések, meghívók, tagjegyzékek, szervezeti és működési-, belső szabályzatok).
Dr. Pongrácz Judit ügyvéd minősített elektronikus aláírással rendelkezik, cégbíróság előtti elektronikus cégeljárás során jogosult eljárni.
A Pongrácz Ügyvédi Iroda vállalja gazdasági társaságok átalakulásával, végelszámolásával, felszámolásával kapcsolatos okiratszerkesztést és ügyintézést is.
Alapítványok, egyesületek, sportegyesületek alapítása, alapító okiratok, belső szabályzatok elkészítése, teljes körű jogi képviselet az okiratszerkesztéstől a közgyűlések levezetéséig.
Jogi képviselet polgári peres, peren kívüli eljárásokban, követelésbehajtás
Egyeztető tárgyalások lebonyolítása peren kívül, egyezségi ajánlatok elkészítése, megszerkesztése, ellenjegyzése, hatóságok, bíróságok, ingatlan-nyilvántartás előtti jogi képviselet a vita lezárása érdekében peren kívül.
Teljesítésre, fizetésre irányuló felszólító levelek és egyéb nyilatkozatok (elállás, felmondás, stb.) elkészítése.
Bíróság előtti peres jogi képviselet (a szükséges keresetlevelek, ellenkérelem, viszontkereset és egyéb perbeli beadványok elkészítése), tárgyalásokon történő részvétel.
Peren kívüli elektronikus fizetési meghagyás iránti kérelem beterjesztése minősített elektronikus aláírással követelések, egyéb kintlevőségek behajtása végett.
Végrehajtási-, felszámolási-, végelszámolási és csődeljárások során jogi képviselet ellátása.
A Pongrácz Ügyvédi Iroda polgári jogi peres eljárásban vállalja különösen ingatlanokkal kapcsolatos polgári perek (ingatlan elbirtoklás, ingatlan adásvételi szerződések érvénytelensége iránti, ingatlan-nyilvántartási törlési, közös tulajdon megszüntetése iránti, eltérő tulajdoni hányad megállapítási, szerződésszegésből eredő kártérítési, szerződésen kívül okozott vagy bűncselekménnyel, közlekedési balesettel okozott vagyoni és nem vagyoni kártérítési-, biztosítási-, műhiba- (pl. egészségügyi szolgáltató által okozott), családjogi-, házassági-, öröklési perek lsd. családjogi szakterület) szabálysértési és személyhez fűződő jogok védelme iránt indított perekben a teljes körű jogi képviseletet.
Peres feleknek nyújtott jogi tanácsadás pertaktikai, pergazdaságossági döntésekben (így tanácsadás a peres eljárási illetékfizetéssel, peres költségek viselésével kapcsolatos kedvezményekről, mentességekről, eljárásjogi, pervezetési tanácsok ezen költségek mérséklése érdekében).
Valamennyi megállapodás elkészítését (ingó adásvételi-, ajándékozási-, letéti-, szállítási-, szállítmányozási-, fuvarozási-, bizományi-, megbízási-, vállalkozási-, alvállalkozói-, generálkivitelezői-, szerelési-, tervezési-, forgalmazói-, zálog-, engedményezési-, termékértékesítési-, franchise-, könyvelési-, együttműködési- és bármely nem nevesített szerződés elkészítését).
A munkaviszony és más munkavégzésre irányuló jogviszony keletkezésével, módosításával és megszüntetésével kapcsolatos okiratszerkesztés és jogi tanácsadás mind munkáltatók, mind munkavállalók részére.
Munkaszerződések, rendes és rendkívüli felmondások, a munkaviszony közös megegyezéssel történő megszüntetésére irányuló megállapodások, megbízási-, tanulmányi- és kollektív szerződések, titoktartási megállapodások, munkabiztonsági előírások, munkaszabályzatok és szervezeti és működési szabályzatok.
Munkaügyi perekben, társadalombiztosítási (nyugellátással, tb. ellátással kapcsolatos) perekben való teljes körű jogi képviselet ellátása.
Jogi tanácsadás közalkalmazotti és köztisztviselői jogviszonnyal kapcsolatban.
Család-, és öröklési jog
Házassági, élettársi vagyonjogi szerződések, házassági vagyonközösséget megszüntető szerződések, a házasság felbontásához kapcsolódó járulékos kérdéseket rendező szerződések, végrendeletek és öröklési szerződések, tartási- életjáradéki szerződések elkészítése.
Bíróság előtti peres képviselet házastársi, élettársi vagyonjogi viszonyok rendezése iránt, rokon- és gyermektartással (gyermek elhelyezési, szülői felügyelettel kapcsolatos, kapcsolattartási, tartásdíj fizetés iránti) összefüggő jogi képviselet.
Gyámhivatalban történő jogi képviselet ellátása cselekvőképességet érintő (gondnoksági) ügyekben, gyermek elhelyezési, kapcsolattartási ügyekben.
Bíróság előtti jogi képviselet ellátása házassági bontóperekben és egyéb családjogi perekben (apaság vélelmének megdöntése iránti, apaság megállapítása iránti, stb.) és öröklési jogvitákban.
Hagyatéki eljárásban jogi képviselet ellátása.
Teljes körű jogi tanácsadás család- és öröklési jogi kérdésekben.
Kölcsön-, tagi kölcsön-, engedményezési-, lízing-, szerződések, tartozásátvállaló, tartozáselismerő nyilatkozatok, fizetési könnyítés iránti, valamint részletfizetési, halasztási kérelmek elkészítése.
Az Országos Egészségpénztár, a Nemzeti Adó- és Vámhivatal, a Társadalombiztosítás szervei előtt folyó valamennyi eljárással kapcsolatban teljes körű ügyvédi képviselet ellátása.
Közigazgatási hatósági eljárásban való jogi képviselet és közigazgatási hatósági ügyekben jogi tanácsadás.
Hatósági, közigazgatási határozatokkal (adó-járulék, építésügy, ingatlanügy, egyéb nyilvántartást vezető hatóság határozata) szemben bírósági felülvizsgálata iránti (közigazgatási) perben való jogi képviselet ellátása.
| Ingatlanjog | Gazdasági, társasági jog | Társadalmi szervezetek joga | Jogi képviselet | Szerződések | Munkajog, társadalombiztosítási jog | Család-, és öröklési jog | Pénzügyi jog | Közigazgatási jog | Impresszum |
© Minden jog fenntartva. Készítette: it.stoni.hu